CELEX: 62018TN0584
Language: el
Date: 2018-09-27 00:00:00
Title: Υπόθεση T-584/18: Προσφυγή της 27ης Σεπτεμβρίου 2018 — Ukrselhosprom PCF και Versobank κατά ΕΚΤ

3.12.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 436/57
            
         
      Προσφυγή της 27ης Σεπτεμβρίου 2018 — Ukrselhosprom PCF και Versobank κατά ΕΚΤ
      (Υπόθεση T-584/18)
      (2018/C 436/81)
      Γλώσσα διαδικασίας: η αγγλική
      
         Διάδικοι
      
      
         Προσφεύγουσες: Ukrselhosprom PCF LLC (Solone, Ουκρανία) και Versobank AS (Ταλίν, Εσθονία) (εκπρόσωποι: O. Behrends, L. Feddern και M. Kirchner, δικηγόροι)
      
         Καθής: Ευρωπαϊκή Κεντρική Τράπεζα
      
         Αιτήματα
      
      Οι προσφεύγουσες ζητούν από το Γενικό Δικαστήριο:
      
                  —
               
               
                  να ακυρώσει την υπ’ αριθ. ECB/SSM/2018-EE-2 WHD-2017-0012 απόφαση της 17ης Ιουλίου 2018 με την οποία ανακλήθηκε η άδεια λειτουργίας της τράπεζας Versobank AS·
               
            
                  —
               
               
                  να ακυρώσει, ακολούθως, την υπ’ αριθ. ECB-SSM-2018-EE-3 διάταξη σχετικά με τις δαπάνες, της 14ης Αυγούστου 2018, όσον αφορά την εσωτερική διοικητική επανεξέταση·
               
            
                  —
               
               
                  να καταδικάσει την καθής στο σύνολο των δικαστικών εξόδων.
               
            
         Λόγοι ακυρώσεως και κύρια επιχειρήματα
      
      Προς στήριξη της προσφυγής τους, οι προσφεύγουσες προβάλλουν είκοσι τέσσερις λόγους ακυρώσεως.
      
                  1.
               
               
                  Με τον πρώτο λόγο ακυρώσεως προβάλλεται αναρμοδιότητα της ΕΚΤ για την έκδοση αποφάσεως σε σχέση με την εκκαθάριση της Versobank AS.
               
            
                  2.
               
               
                  Με τον δεύτερο λόγο ακυρώσεως προβάλλεται ότι η ΕΚΤ παρέλειψε να προβεί σε δική της εκτίμηση σχετικά με τα ζητήματα καταπολεμήσεως της νομιμοποιήσεως εσόδων από παράνομες δραστηριότητες (ΚΞΧ) και/ή της χρηματοδοτήσεως της τρομοκρατίας (ΧΤ) που ανακύπτουν.
               
            
                  3.
               
               
                  Με τον τρίτο λόγο ακυρώσεως προβάλλεται ότι η ΕΚΤ δεν ερεύνησε και δεν αξιολόγησε προσεκτικά και αμερόληπτα όλες τις κρίσιμες πτυχές της υποθέσεως.
               
            
                  4.
               
               
                  Με τον τέταρτο λόγο ακυρώσεως προβάλλεται ότι η ΕΚΤ κακώς στηρίχθηκε σε ανακριβείς πληροφορίες σε σχέση με τις δραστηριότητες της Versobank στη Λετονία.
               
            
                  5.
               
               
                  Με τον πέμπτο λόγο ακυρώσεως προβάλλεται ότι η ΕΚΤ δεν έλαβε υπόψη τον θετικό ρόλο των ικανότατων και αναγνωρισμένης φήμης μελών της διοικήσεως.
               
            
                  6.
               
               
                  Με τον έκτο λόγο ακυρώσεως προβάλλεται ότι η ΕΚΤ δεν όρισε τις σχετικές κανονιστικές απαιτήσεις προς τις οποίες η Versobank φέρεται ότι δεν συμμορφώθηκε.
               
            
                  7.
               
               
                  Με τον έβδομο λόγο ακυρώσεως προβάλλεται ότι δεν ελήφθη υπόψη ότι μεγάλο μέρος της επιχειρηματικής δραστηριότητας δεν συνεπαγόταν σημαντικό κίνδυνο ΚΞΧ.
               
            
                  8.
               
               
                  Με τον όγδοο λόγο ακυρώσεως προβάλλεται ότι δεν δόθηκε επαρκής βαρύτητα στη σημαντική μείωση των πελατών σε υψηλότερου κινδύνου κατηγορίες.
               
            
                  9.
               
               
                  Με τον ένατο λόγο ακυρώσεως προβάλλεται εσφαλμένη εκτίμηση περί του ότι οποιαδήποτε περαιτέρω διορθωτική δράση δεν είναι ρεαλιστική.
               
            
                  10.
               
               
                  Με τον δέκατο λόγο ακυρώσεως προβάλλονται εσφαλμένες εκτιμήσεις σχετικά με ενδεχόμενο νέο διοικητικό συμβούλιο.
               
            
                  11.
               
               
                  Με τον ενδέκατο λόγο ακυρώσεως προβάλλονται εσφαλμένες εκτιμήσεις σχετικά με ενδεχόμενη αναστολή δικαιωμάτων ψήφου.
               
            
                  12.
               
               
                  Με τον δωδέκατο λόγο ακυρώσεως προβάλλεται ότι η ΕΚΤ κακώς στηρίχθηκε σε υποτιθέμενη μη συμμόρφωση προς εποπτικές εντολές.
               
            
                  13.
               
               
                  Με τον δέκατο τρίτο λόγο ακυρώσεως προβάλλονται εσφαλμένες εκτιμήσεις σχετικά με τη δυνατότητα περαιτέρω εποπτικών εντολών.
               
            
                  14.
               
               
                  Με τον δέκατο τέταρτο λόγο ακυρώσεως προβάλλεται μη σύννομη απόρριψη της δυνατότητας εκούσιας εκκαθαρίσεως.
               
            
                  15.
               
               
                  Με τον δέκατο πέμπτο λόγο ακυρώσεως προβάλλεται μη σύννομη απόρριψη της δυνατότητας πωλήσεως.
               
            
                  16.
               
               
                  Με τον δέκατο έκτο λόγο ακυρώσεως προβάλλεται παραβίαση της αρχής της ίσης μεταχειρίσεως και της απαγόρευσης των διακρίσεων.
               
            
                  17.
               
               
                  Με τον δέκατο έβδομο λόγο ακυρώσεως προβάλλεται παραβίαση της αρχής της αναλογικότητας.
               
            
                  18.
               
               
                  Με τον δέκατο όγδοο λόγο ακυρώσεως προβάλλεται παραβίαση των αρχών της δικαιολογημένης εμπιστοσύνης και της ασφάλειας δικαίου.
               
            
                  19.
               
               
                  Με τον δέκατο ένατο λόγο ακυρώσεως προβάλλεται παράβαση του άρθρου 19 του κανονισμού 1024/2013 (1) και της αιτιολογικής σκέψεως 75 του προοιμίου του ίδιου κανονισμού, καθώς και κατάχρηση εξουσίας.
               
            
                  20.
               
               
                  Με τον εικοστό λόγο ακυρώσεως προβάλλεται προσβολή του δικαιώματος ακροάσεως της Versobank και των μετόχων λόγω εξαιρετικά σύντομης προθεσμίας υποβολής παρατηρήσεων.
               
            
                  21.
               
               
                  Με τον εικοστό πρώτο λόγο ακυρώσεως προβάλλονται περαιτέρω προσβολές των δικαιωμάτων άμυνας και ακροάσεως της Versobank.
               
            
                  22.
               
               
                  Με τον εικοστό δεύτερο λόγο ακυρώσεως προβάλλεται ανεπαρκής αιτιολόγηση της αποφάσεως.
               
            
                  23.
               
               
                  Με τον εικοστό τρίτο λόγο ακυρώσεως προβάλλεται προσβολή των δικαιωμάτων προσβάσεως της Versobank στον φάκελο.
               
            
                  24.
               
               
                  Με τον εικοστό τέταρτο λόγο ακυρώσεως προβάλλεται προσβολή των δικαιωμάτων των μετόχων σε σχέση με την επανεξέταση που διεξήχθη από το διοικητικό συμβούλιο επανεξέτασης δυνάμει του άρθρου 24 του κανονισμού 1024/2013.
               
            
         (1)  Κανονισμός (ΕΕ) 1024/2013 του Συμβουλίου, της 15ης Οκτωβρίου 2013, για την ανάθεση ειδικών καθηκόντων στην Ευρωπαϊκή Κεντρική Τράπεζα σχετικά με τις πολιτικές που αφορούν την προληπτική εποπτεία των πιστωτικών ιδρυμάτων (ΕΕ 2013, L 287, σ. 63).